Karl af Riise gruppe, Sorø

Det Danske Spejderkorps

Referat af grupperådsmøde på Grønningen 28.-2.-2023

Formand Jacob Meibom bød velkommen og foreslog Anders Hooge som dirigent

1. Valg af dirigent og referent.

Anders Hooge blev valgt til dirigent og konstaterede, at mødet var rettidigt indkaldt. Lone Vistisen blev valgt til referent.

1. Beretning fra bestyrelse og ledere.

Formanden fortalte om energirenoveringen af hytten på Grønningen, der især er betalt ved tilskud fra fonde. Der vil senere blive sat sikkerhedsglas i vinduerne, så vi forhåbentlig kan blive fri for skodderne, også gulvet bliver isoleret og renoveret. Alle juletræerne blev solgt, og det gav et fint overskud på 49.000 kr., men det var svært at få hjælp fra forældre og andre. Carsten kunne oplyse at angrebet af borebiller i Brommehytten heldigvis er begrænset og overskueligt at bekæmpe. Sommerlejren, hvor gruppen deltog i SL2022, Spejdernes Lejr, var en stor og god oplevelse efter den lange periode med Corona-lukning. Spejderne i Sorø har i fællesskab købt en del grej til lejren, betalt ved tilskud fra fonde, og det står nu til gruppernes rådighed.

Gruppeleder Poul Henrik Madelung refererede også til SL2022 som en god oplevelse for alle spejdere, i det kommende år bliver der to weekend-lejre for alle spejdere i gruppen. Afdelingslederne blev præsenteret, og de fortalte om de nyeste oplevelser.

1. Fremlæggelse og godkendelse af regnskab for 2022.

Kassereren Laura Wiedermann gennemgik regnskabet og fremhævede særlige poster og begivenheder. Indtægter: Der har været en mindre kontingentindbetaling, da der er lidt færre medlemmer i gruppen, for tiden 104 spejdere. Lokaletilskuddet er øget til at dække renoveringen af Brommehytten, og vi har modtaget mange donationer til SL2022.

Udgifter: Tilskud og indkøb til SL2022. Der tegnet en ny og dækkende forsikring af alle hytter og grejet, også under ture. En donation fra Nordea er hensat til den fortsatte renovering.

Regnskabet blev godkendt.

1. Fremlæggelse og godkendelse af budget for 2023.

Der er tendens til lidt flere udmeldelser efter Coronaperioden og SL2022. Vi forventer 80.000 kr. i tilskud fra forskellige fonde. Der er afsat 20.000 kr. til lederkurser, og Kasper Fischer fra divisionsledelsen gør opmærksom på, at der også kan søges tilskud i divisionen.

Budgettet blev godkendt.

1. og 6. Fastsættelse af kontingent og godkendelse af budget for 2024.

Bestyrelsen foreslår at kontingentet hæves med 5 kr. pr opkrævning i 2024, undtagen for mikrober, spejdere på efterskole og ledere.

Kasper spørger om bestyrelsen vil hensætte et beløb til næste store lejr i 2026. Det er der ikke planer om, da gruppen har en sund økonomi. Anders, som spejderforælder, taler for at kontingentet øges meget mere, spejder er meget billigt i forhold til f.eks. fodbold, og kontingentet må gerne afspejle den gode kvalitet der ydes.

Budgettet og kontingentforhøjelsen på 5 kr. vedtages.

1. Indkomne forslag. Ingen forslag var modtaget
2. Fremlæggelse og godkendelse af udviklingsplanen 2023-27.

Poul Henrik fortalte om udviklingsplanen, der arbejdes med den kontinuerligt og de aktuelle fokusområder er beskrevet.

Udviklingsplanen blev godkendt

1. Fastsættelse af antallet af bestyrelsesmedlemmer.

Bestyrelsen foreslår 12 medlemmer. Kun en del af medlemmerne er på valg i år.

1. Valg til bestyrelsen.

Til kasserer valgtes Jonas Thaaning Steffensen

Som øvrige bestyrelsesmedlemmer valgtes:

Mads Thorsgaard Fogholt

Niels Fredrik Iuel

Simon Kjærgaard

Birgit Jung

Tommy Therkelsen

Herefter har bestyrelsen 11 medlemmer og grupperådet bemyndigede bestyrelsen til at ind supplere et medlem i løbet af året, helst en forælder.

10.A Valg af revisor

Revisor Anna Bruun Nielsen blev genvalgt

1. Valg af 5 medlemmer til divisionsrådet.

Philip Prokesch

Niels Fredrik Iuel

Simon Kjærgaard

Birgit Jung

Mads Thorsgaard Fogholt

blev valgt.

1. Valg af 2 stemmeberettigede til korpsrådsmødet

Jonas Thaaning Steffensen og Philip Prokesch blev valgt.

1. Eventuelt.

Gruppeleder Vibeke Solvang efterlyste gode ideer til hvordan vi får involveret forældre og andre endnu mere. Skal vi lave en bank for hjælpende hænder? Anders vil gerne arbejde med korpsets ”Hjælpende hånd modul” på hjemmesiden.

Der blev sagt tak og givet gaver, med returbillet, til dem der forlader bestyrelsen.

Dirigenten afsluttede grupperådsmødet med tak for god ro og orden.

Sorø d. 1.-3.-23.

Lone Vistisen, referent

Sorø d.

Jacob Maibum, formand

Sorø d.

Anders Hooge, dirigent